Paavo Kivine

Paavo Kivine (sündinud 19. novembril 1939 Kareda vallas Järvamaal) on eesti ajakirjanik ja spordipublitsist, kirjastaja ning endine kergejõustiklane.

Haridus
Ta on õppinud Öötla 7-klassilises koolis (1947–1954) ja Paide Keskkoolis (1954–1958) ning lõpetanud 1963. aastal Tartu Riikliku Ülikooli eesti filoloogina (ajakirjanduse eriharus).

Sport
Ta on olnud kergejõustikus üheksakordne Eesti NSV meister: kuuekordne meister kaugushüppes ja kolmekordne meister teatejooksudes. Aastatel 1963–1965 parandas ta kolm korda Eesti NSV kaugushüpperekordit (7.55 kuni 7.75; treener Fred Kudu); 1965. aastal jõudis ta kaugushüppes Euroopa jooksvas edetabelis 10. kohale. 

Aastatel 1965–1967 võitis NSV Liidu ametiühingute meistrivõistlustel kaks kuldmedalit (kaugushüppes ja 200 m tõkkejooksus) ja ühe hõbemedali (kaugushüppes), lisaks tuli kaugushüppes ja 4 × 100 m teatejooksus NSV Liidu üliõpilasmeistriks.Paavo Kivise elulugu Eesti spordi biograafilises leksikonis. Vaadatud 30.07.2023 

Tegevkergejõustiklase karjääri lõpetas 1968. aastal.Marika Rajamäe. Lapsepõlv käib kaasas kogu elu. Järva Teataja, 21. juuli 2007

Hiljem on ta ajakirjanikutöö kõrvalt töötanud VSÜ Kalev treeneri-instruktorina.Paavo Kivise elulugu Eesti filmi andmebaasis. Vaadatud 30.07.2023

Töö
Paavo Kivine on töötanud aastatel 1964–1967 ajalehes Edasi ja 1968–1970 Eesti Raadios "Päevakaja" uudistetoimetajana ning 1970–1988 kirjastuses Eesti Raamat toimetaja ning turismi- ja sporditoimetuse juhatajana. 1989. aastast on ta juhtinud kirjastust Olympia.

Ta on kirjutanud ja koostanud üle 30 raamatu peamiselt Eesti spordi ajaloost ja sportlastest ning loonud sporditeemaliste dokumentaalfilmide stsenaariume. Lisaks on ta tõlkinud teoseid spordi- ja nn Puhhi filosoofiast.

Liikmesus
1989 Eesti Olümpiaakadeemia asutajaliige, on kuulunud akadeemia eestseisusse ja olnud selle peasekretär
Eesti Ajakirjanike Liit

Tunnustus
 1983 Eesti NSV teeneline kultuuritegelane
 1983 Juhan Smuuli nimeline kirjanduse aastapreemia publitsistika alal (koos Jaan Taltsiga, "Tahtmine")
 2005 stipendium "Ela ja sära"
 2008 Eesti Vabariigi spordipreemia (elutööpreemia – pikaajalise tulemusliku tegevuse eest spordipublitsisti ja -kirjastajana)
2019 Eesti Spordiajaloo Seltsi auliige
 2020 Valgetähe IV klassi teenetemärk

Teosed
Spordilooliste raamatute autor
 Kristjan Arusoo, Paavo Kivine. XX olümpiamängud : München 1972. Eesti Raamat, 1974.
 Jaan Talts, Paavo Kivine. Tahtmine. Eesti Raamat, 1982.
 Paavo Kivine. Mäng. Publitsistikat. Eesti Raamat, 1986.
 Paavo Kivine. Patroklose memoriaal. Essee spordist. Olion, 1991.
 Allar Levandi, Paavo Kivine. Hüvasti, sõbrad. Allari jutustus. Olympia, 1994.
 Paavo Kivine. 12 meest. Jim Thorpe, Paavo Nurmi, Jesse Owens, Cornelius Warmerdam, Emil Zátopek, Parry O'Brien, Al Oerter, Herb Elliott, Valeri Brumel, Viktor Sanejev, Edwin Moses, Daley Thompson : lühibiograafiad. Olympia, 1994.
 Joann Lõssov, Paavo Kivine. Elu on mäng. Olympia, 1998.
 Paavo Kivine. Wolandi partii. Olympia, 2007.
 Paavo Kivine. Lurich. Äripäev, 2017.
 Paavo Kivine. Palusalu. Äripäev, 2017.
 Paavo Kivine. Lurichi sõda. Dokumentaaljutustus. Olympia, 2018.

Spordilooliste raamatute koostaja
 XXI olümpiamängud : Montreal 1976. Koostanud Paavo Kivine. Eesti Raamat, 1978.
 Spordi kuulsuseks, 2. Koostanud Paavo Kivine. Eesti Raamat, 1979.
 XIII taliolümpiamängud : Lake Placid' 80. Koostanud Paavo Kivine. Eesti Raamat, 1982.
 Inter pares. Malepartiid. Paul Keres. Koostanud Paavo Kivine, Mart Remmel. Eesti Raamat, 1985.
 Sarajevo '84 : XIV taliolümpiamängud. Koostanud Paavo Kivine. Eesti Raamat, 1987.
 Tähetund : [raamat olümpiakangelastest] / Eesti Ajakirjanike Liit. Koostanud Paavo Kivine. Eesti Raamat, 1990.
 Los Angeles '84 : XXIII [suve]olümpiamängud. Koostanud Paavo Kivine. Olympia, 1994. 
 Lurich. Koostanud Paavo Kivine. Olympia, 1994.
 Autogramm. Erki Nool. Koostanud Paavo Kivine. Olympia, 2005.
 Kristjan Palusalu: mälestusi, müüte, materjale. Koostanud Paavo Kivine. Olympia, 2006.
 Paul Keres : mälestusi, materjale, kirju. Koostanud Paavo Kivine. Olympia, 2015.

Artiklite autor kogumikes
 Spordi kuulsuseks, 1. Koostanud Erlend Teemägi. Eesti Raamat, 1976. 
 XXI olümpiamängud : Montreal 1976. Koostanud Paavo Kivine. Eesti Raamat, 1978.
 Barcelona '92 : XXV olümpiamängud. Koostanud Tiit Karuks. Olympia, 1995.
 100 aastat Eesti raskejõustikku (1888–1988). Koostanud Lembit Koik. Eesti Entsüklopeediakirjastus, 1996.

Artikleid ajakirjandusväljaannetes
 Uut Kristjan Palusalu põgenemisloos. Tuna nr 1/2015.
 Dokumentaalselt tõestatud: Paul Keresel suleti tee maailmameistri tiitlile. Tuna nr 2/2015.
 Paavo Kivine: «Sellepärast, et ma olen eestlane.» Postimees, 5. märts 2019

Valik raamatutõlkeid
 Armenak Alatšatšjan. Mitte ainult korvpallist. Eesti Raamat, 1973.
 Ron Clarke. Imeline minut : kuldsed kuuekümnendad. Lugu jutustatud Alan Trengove'ile. Olympia, 1993.
 Wayne Gretzky, Rick Reilly. Gretzky : [Kanada hokimängija] autobiograafia. Olympia, 1994.
 Mark Twain. Lugu vanast oinast. Olympia, 1998.
 Benjamin Hoff. Notsu ja Te. Olympia, 1999.
 Christopher Milne. Võlutud paigad. Olympia, 1999.
 Roger E. Allen, Stephen D. Allen. Puhh lahendab probleeme : kus Puhh, Notsu ja nende sõbrad avastavad, kuidas nõnda probleemidega toime tulla, et sinagi tuleksid. Olympia, 2000.
 Roger E. Allen. Puhh ja juhtimise kunst : kus Väga Imetlusväärne Puhh ja tema sõbrad tutvuvad ühe Väga Tähtsa Asjaga. Olympia, 2000.
 Roger E. Allen, Stephen D. Allen. Puhh jahib edu : kus Puhh ja tema sõbrad saavad tuttavaks Kõige Tähtsama Asjaga. Olympia, 2000.
 John Tyerman Williams. Puhh ja filosoofid. Olympia, 2001.
 John Tyerman Williams. Puhh ja psühholoogid. Olympia, 2001.
 Mauno Saari. Lasse Virén. Paljasjalg, 2017.

Dokumentaalfilmide stsenaariumid
 "Mäng" (1971, Eesti Telefilm, režissöörid Gunars Friede, Ela Unt) – Kalevi võrkpallimeeskonnast ja treener Ivan Dratšovist
 "Jaht" (1985, režissöör Veiko Paalma) – olümpiavõitja Johannes Kotkasest
 "Lõvide elust Eestis" (1986, režissöör Heini Drui) – jalgpallitreener Roman Ubakivist
 "Partii" (1987, režissöör Peep Puks) – välkmalet mängivate Eesti kultuuriinimeste mõtisklusi
 "Meie sõber jalgratas" (1987, režissöör Hans Roosipuu) – jalgrattaspordist ja jalgrattaveteran Georg Jansonist
 "Nagu Nool" (2001, režissöör ja kaasstsenarist Peeter Simm) – olümpiavõitja Erki Noolest
 "Palusalu" (2009, režissöör Kristiina Davidjants) – olümpiavõitja Kristjan Palusalust

Ilukirjandus
 Kaks kavaleri. Lugusid ja pilte. Olympia, 2007
 Džentelmenid. Eesti Päevaleht, 2009
 Hingepalve. Lühiproosa. Looming 11/2009
 Öö. Novell. Looming 11/2022

Teatrilavastus
 Öö. Eesti Draamateatri lugemislavastus novelli "Öö" põhjal. 22. veebruar 2023. Lavastaja Hendrik Toompere juunior, osades Gert Raudsep ja Hendrik Toompere jr. (Sisukokkuvõte: Paul Kerese katse 1944. aasta septembris üle mere põgeneda on ebaõnnestunud ja ta on Eesti NSV-s lõksus.)Esimene lugemine: „Öö” Eesti Draamateatri koduleht. Vaadatud 30.07.2023

Teosed Bartholomew Bergi pseudonüümi all
 Härrad abikaasad. Teleseriaal, 24-osaline komöödia (1999, režissöör Ain Prosa, peaosades Marko Matvere ja Andrus Vaarik). Kanal 2, 1999–2000
 Härrad abikaasad. Näidend. Olympia, 2000
 Päike paistis. Autobiograafiline jutustus. Olympia, 2001

Teosed Salomon Vesipruuli pseudonüümi all
 Mõtteid puu otsast. Hea Lugu, 2020

Isiklikku
Ta on 1966. aastast abielus spordipedagoogi ja endise käsipalluri Tea Kivisega (sündinud Kaljola). Nende poeg Märt Kivine (sündinud 1967) on olnud 1985. ja 1986. aastal Eesti juunioride meister kaugushüppes. Nende tütar Kadri Kivine (sündinud 1970) on sporditegelane ja olümpiavõitja Erki Noole elukaaslane. Paavo Kivine on endise kaugus- ja kolmikhüppaja Sirkka-Liisa Kivise onu.

Viited

Välislingid

 Leelo Tungal. Oh seda epohhi! Paavo Kivise mälestusteraamatu "Kaks kavaleri" arvustus. Sirp, 15. juuni 2007 
 Andrus Nilk. Paavo Kivine: ennekõike pean Lurichit rahvuslikuks äratajaks Eesti Päevaleht, 12. november 2011
 "Tuled akendes. Paavo Kivine". Vahur Kersna jõuluvestlus Paavo Kivisega. ETV esmaeeter: 24. detsember 2011
 "Suurmeistrid 4. Paavo Kivine" Tarmo Tiisler vestleb eesti spordiajakirjanduse grand old man'iga. ETV esmaeeter: 22. november 2015
 Mart Soidro. Eesti spordikirjanduse patriarh Ajakiri Sport nr 14 - 2016 märts
 "Leping saatanaga". Vahur Kersna vestleb spordifilosoof Paavo Kivisega. ETV esmaeeter: 27. mai 2019

Kategooria:Eesti kaugushüppajad
Kategooria:Eesti sporditegelased
Kategooria:Eesti spordiajakirjanikud
Kategooria:Eesti spordiajaloolased
Kategooria: Eesti kirjanikud
Kategooria:Eesti tõlkijad
Kategooria:Tartu Ülikooli ajaloo-keeleteaduskonna vilistlased
Kategooria:Eesti Spordiajaloo Seltsi liikmed
Kategooria:Eesti NSV teenelised kultuuritegelased
Kategooria:Eesti Spordiajaloo Seltsi auliikmed
Kategooria:Valgetähe IV klassi teenetemärgi kavalerid
Kategooria:Sündinud 1939